Blom (slekt fra Hurum)

For Skiensslekten, se Blom (slekt fra Skien)

Blom er en norsk slekt som stammer fra den norske offiseren Wolf Blom, som under Hannibalsfeiden 1644–1645 var major i det båhusiske regiment. Sønnesønnen Jan Haagensen Blom (d. 1741) bodde på Jaren i Hurum. Slekten var viktig for fremveksten av ladestedet Holmsbu på Hurumlandet i dagens Asker kommune.

Noen kjente personer i slekten
 Gustavus Blom (død 1777), Hurum, eide Holmsbu og Hoff gård
 Peter Blom (d. 1825), kammerråd
 Emanuel Blom (d. 1826), generaladjutant og stiftamtmann
 Jan Blom (d. 1829), Trondheim, magistratspresident
 Gustav Peter Blom (d. 1869), amtmann, eidsvollsmann 1814
 Johan Christopher Blom (d. 1874), sorenskriver
 Susanne Sophie Caroline Gustava Kielland f. Blom (d.1889), Skien, dikter og misjonsforeningspioner. 
 Hans Ørn Blom (d. 1885), Holmestrand, cand.jur., forfatter
 Peter Julius Blom (d. 1902), sorenskriver
 Thorvald Domminicus Blom (d. 1910), skipsreder
 Thorvald Blom (d. 1911), Kristiania, høyesterettsassessor
 Peter Blom (d. 1912), Gjøvik, sogneprest og forfatter
 Hans Lorentz Blom, (d. 19??), Drammen, overlærer
 Gustav Peter Blom (d. 1939), Oslo, høyesterettsadvokat

Slektsvåpen 
Slektsvåpenet finnes allerede i stamfaren Wolf Bloms segl. Våpenet har i blått skjold tre oppvoksende, gull tulipaner med stengler og blad. På hjelmen tre tilsvarende tulipaner. Stamfaren brukte som hjelmtegn en harniskkledt arm med et sverd.  

Våpenet i blått og gull, med tulipaner i skjoldet og på hjelmen, er det samme som for en slekt Blom eller Blume fra Rügen som ble adlet 1642 i Sverige. Noe slektskap mellom denne og den norske slekten er ikke kjent.

Litteratur 
 Otto E. Blom: Familien Blom fra Hurum, København 1902
 Haagen Krog Steffens: Norske Slægter 1915, Kristiania 1915, side 21 ff
 Hans Cappelen: Norske slektsvåpen, Oslo 1969 (2. opplag 1976), side 66
 Jan Raneke: Svensk Adelsheraldik, Malmö 1990, side 236
 Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens aner og andre slektsopplysninger, samt bilde med beskrivelse av seglet hans med slektsvåpenet på Grunnloven 17. mai 1814

Norske slekter
Våpenførende slekter